Aleksei Lvov

Aleksei Fjodorovitš Lvov (ka Alexey Lwoff, vene Алексей Фёдорович Львов; 5. juuni (vkj 25. mai) 1798 Tallinn – 28. detsember (vkj 16. detsember) 1870 Romainiai mõis, Kaunase lähedal) oli vene senaator, viiuldaja ja helilooja.

 Elulugu 

Aleksei Lvov sündis 1797. aastal Tallinna tolliinspektoriks määratud Fjodor Petrovitš Lvovi (1766–1836) pojana.Biografija.ru: Львов Федор Петрович Tema isa oli silmapaistev muusikategelane, luuletaja ja proosakirjanik, kes 1826. aastast kuni surmani oli ka keisri õukonna laulukapelli direktor.

Lvov elas Tallinnas alaliselt 15 aastat. Nikolai I kroonimispidustuste ajal viibis isa juhitud keisri laulukapelliga Moskvas, kus tutvus kindral Alexander von Benckendorffiga. 1826. aastal asus kapteni auastmes teenistusse Benckendorffi Sandarmikorpuse vanemadjutandina.  

Aleksei Lvov oli Venemaa Keisririigi riigihümni "Jumal, keisrit kaitse Sa" ("Jummal, oh önnista Keisrit...") viisi autor. Legendi järgi olevat muusik seda viisi keisrile esmakordselt ette mänginud viiulil Keila-Joa lossi pargis, kes viibis seal lossi ametlikul avamisel 17. mail 1833.Voldemar Oltsvel Скрипка для гимна Molodjož Estonii 11.12.2000 Lugu läbi, visanud Lvov viiulipoogna sillalt jõkkeKaitseväe orkester hädas uue Venemaa hümniga Õhtuleht 12.01.2001 . Samal perioodil juhatas ta ka Benckendorfide Keila-Joa mõisas malmist kaarsilla "Lvovi sild" ehitust jõe alamjooksul, sild valmis 1833. aastal. Silla kohta olevat keiser Nikolai I öelnud: "Näib, nagu oleks Lvov oma viiuli poogna üle jõe heitnud.".Voldemar OltsvelHümn viiulile (pdf) Teater. Muusika. Kino juuli 2006

Hümni esiettekanne toimus Venemaa Patriootliku Ühingu kontserdil Peterburi Aadlikogu saalis, tänapäeval D. Šostakovitši nimelise Peterburi Filharmoonia Suur saal. Laulis koor ja solistiks oli krahv Alexander von Benckendorffi tütar Anna Benckendorff.

1834. aastal sai temast ratsaväe korpuse tiibadjutant, isa surma järel aastatel 1837–1861 keisri õukonna laulukapelli direktor (aastatel 1837–1839 oli selle kapellmeister Mihhail Glinka) ja 1862 keisri õukonna ülemõuemeister.

Rahvusvaheline õigeusu vaimuliku muusika festivali "Credo" raames toimus Kaarli kirikus Tallinnas 25. mail 2008 Aleksei Lvovi 210. sünniaastapäeva tähistav kontsert.

Viimased üheksa eluaastat veetis ta tütar Praskovja pool Romainiai mõisas. Romainių dvarashttp://kauno.diena.lt/dienrastis/kita/tituluotos-istorijos-staigmenos-29968#axzz1vOKTfbUi Tituluotos istorijos staigmenos

 Teosed 
1844 ooper "Bianca ja Gualtiero" ("Бианка и Гвальтьеро")
1846 ooper "Undiin" ("Ундина")
1854 ooper "Starosta" ("Староста")
 ooper "Emma" ("Эмма"")
operett "Varvara" ("Варвара")
Prayer-Gebet häälele ja klaverile (1838–1839)
Sunday Irmos 4 häälele (1913)
24 kapriisi sooloviiulile
3 Characteristic Studies viiulile ja klaverile
Kontsert A-moll viiulile ja orkestrile
Divertimento op.4 viiulile, tšellole ja klaverile
Divertimento op.8 viiulile, tšellole ja orkestrilehttps://imslp.org/wiki/Category:Lvov%2C_Aleksey

Diskograafia
Venemaa hümn – Arthur Pryori bänd (Victor – 62481, 1904)https://adp.library.ucsb.edu/index.php/matrix/detail /200002271/B-1267-Russian_national_anthem
Heil, Pennsylvania! – Võrratu kvartett (Victor – 17384, 1913)https://adp.library.ucsb.edu/index.php/matrix/detail/200013568/B-13313-Hail_Pennsylvania
Vene keiserlik hümn – Bass ja orkester – Marcel Journet, bass; Walter B. Rogers, dirigent (Victor – 74464, 1916)https://adp.library.ucsb.edu/index.php/matrix/detail/700002073/B-17057-Hymne_imperial_Russe
Repentance, op. 34 – Siberi lauljad; Nicholas Vasilieff, koorijuht (Victor – 4574, New York 1939)https://adp.library.ucsb.edu/index.php/matrix/detail/200040222/BS-042749-Repentance_op._34
Boge czaria chrani (vene laul) – A. V. Aleksandrov, bariton (Columbia – 1402, New York 1905)https://adp.library.ucsb.edu/index.php /matrix/detail/2000137721/1402-Boge_czaria_chrani
Boje Tsaria khrani (Venemaa hümn) – Columbia Military Band (Columbia – A1733, New York 1914)https://adp.library.ucsb.edu/index.php/matrix/detail/ 2000022323/39534-Boje_Tsaria_khrani
Vene rahvuslik hümn – New Yorgi sõjaväebänd (Edison – 50186, New York 1914)https://adp.library.ucsb.edu/index.php/matrix /detail/2000151044/3316-Russian_national_hymn
Viiulikontsert a-moll – Sergei Stadler, viiul; Vladislav Tšernušenko, dirigent; Leningradi Filharmoonia Sümfooniaorkester (Melodija, 1986)https://www.discogs.com/it/master/1639649-АЛьвов-ААренскей-Серњденсей-Серњодей-Серњо -Для-Скрипки-

Isiklikku
Fjodor (1842–1899) 
Praskovja (sündis 1844), abiellus Alexandre von Waxeliga (1839–1907; Александр Львович Ваксель)
Aleksandra (sündis 1846)

Viited

Välislingid
Rodovid.org: Алексей Фёдорович Львов

Kategooria:Venemaa heliloojad
Kategooria:Venemaa keisririigi senaatorid
Kategooria:Viiuldajad
Kategooria:Püha Vladimiri III klassi ordeni kavalerid
Kategooria:Punase Kotka III klassi ordeni kavalerid
Kategooria:Püha Stanislavi I klassi ordeni kavalerid
Kategooria:Sündinud 1798
Kategooria:Surnud 1870